
Text rozhodnutia
Súd: Krajský súd Trenčín Spisová značka: 15Sd/200/2011 Identifikačné číslo súdneho spisu: 3011200541 Dátum vydania rozhodnutia: 20. 08. 2012 Meno a priezvisko sudcu, VSÚ: JUDr. Elena Zaťková ECLI: ECLI:SK:KSTN:2012:3011200541.2
Uznesenie Krajský súd v Trenčíne v právnej veci navrhovateľky L. M., bytom H., E. č. XX proti odporcovi Sociálnej poisťovni-ústredie v Bratislave, Ul. 29.augusta č. 8, Bratislava, o preskúmanie rozhodnutia odporcu č. XXX XXX XXXX 0 zo dňa 16. mája 2011 a č. XXX XXX XXXX 0 zo dňa 30. júna 2011, takto
r o z h o d o l :
Súd konanie o preskúmanie rozhodnutia odporcu č. XXX XXX XXXX X zo dňa 16. mája 2011 a č. XXX XXX XXXX X zo dňa 30. júna 2011 z a s t a v u j e .
Žiaden z účastníkov nemá právo na náhradu trov konania.
o d ô v o d n e n i e :
Tunajšiemu súdu bol dňa 19. augusta 2011 doručený prostredníctvom Sociálnej poisťovne-ústredie v Bratislave návrh navrhovateľky na preskúmanie rozhodnutia odporcu č. XXX XXX XXXX X zo dňa 16. mája 2011, ktorým jej bol od 11. apríla 2011 priznaný vznik nároku na invalidný dôchodok v sume 186,50 Eur mesačne podľa § 70 ods.1 a § 82 zákona č. 461/2003 Z.z. o sociálnom poistení v znení neskorších predpisov. Zároveň jej bolo priznané vyplácanie invalidného dôchodku až po zániku nároku na nemocenské podľa § 80 zákona č. 461/2003 Z.z. o sociálnom poistení v znení neskorších predpisov.
Navrhovateľka v priebehu konania vyjadrila nesúhlas s rozhodnutím odporcu č. XXX XXX XXXX X zo dňa 30. júna 2011, ktorým jej bol od 1. júna 2011 priznaný invalidný dôchodok v sume 186,50 Eur mesačne podľa § 70 ods.1 a § 82 zákona č.461/2003 Z.z. o sociálnom poistení v znení neskorších predpisov. Zároveň jej bol priznaný vznik nároku na invalidný dôchodku od 11. apríla 2011 s priznaním invalidného dôchodku od 1. júna 2011 podľa § 80 zákona č. 461/2003 Z.z. o sociálnom poistení v znení neskorších predpisov.
Po otvorení pojednávania na Krajskom súde v Trenčíne dňa 20. augusta 2012 navrhovateľka vzala späť návrh na preskúmanie rozhodnutia a žiadala aby sa konanie v tejto veci pred krajským súdom právoplatne zastavilo.
Zástupca odporcu nemal námietky proti späťvzatiu návrhu na preskúmanie rozhodnutia a súhlasil s právoplatným zastavím konania.
Podľa § 250l ods. 2 O.s.p. pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a.
Podľa § 250d ods. 3 O.s.p. súd uznesením konanie zastaví, ak žaloba bola vzatá späť (§ 250h ods. 2).
Podľa § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade.
Vzhľadom k späťvzatiu návrhu navrhovateľkou na preskúmanie napadnutého rozhodnutia súd s poukazom na ustanovenie § 250d ods. 3 a § 250h ods. 2 O.s.p., konanie zastavil.
Pokiaľ ide o trovy konania, osobitná časť O.s.p. o správnom súdnictve neobsahuje špeciálne ustanovenia o trovách konania v prípade zastavenia konania z dôvodu späťvzatia návrhu na začatie konania. Súd preto s poukazom na § 246c O.s.p. o trovách konania rozhodol podľa § 146 ods. l písm. c/ O.s.p., podľa ktorého žiaden z účastníkov nemá právo na náhradu trov konania podľa jeho výsledku, ak bolo konanie zastavené.
Poučenie:
Proti tomuto rozhodnutiu odvolanie nie je prípustné, pretože obaja účastníci
konania sa po jeho vyhlásení vzdali práva podať odvolanie. (§ 207ods.1 a 2 O.s.p.).

